প্রয়োজনে অ্যাপোলোর বিরুদ্ধে FIR করবে রাজ্য। কড়া নির্দেশ মুখ্যমন্ত্রীর। সঞ্জয় রায় সহ একাধিক ক্ষেত্রে অ্যাপোলোর ভূমিকায় অসন্তুষ্ট স্বাস্থ্য দফতর। পুরোটা নিয়েই মুখ্যমন্ত্রীকে রিপোর্ট স্বাস্থ্য দফতরের প্রধান সচিবের। শুধু অ্যাপোলেই নয়। রাজ্যের রেডারে আরও ৪ বেসরকারি হাসপাতাল।
 ওয়েব ডেস্ক: প্রয়োজনে অ্যাপোলোর বিরুদ্ধে FIR করবে রাজ্য। কড়া নির্দেশ মুখ্যমন্ত্রীর। সঞ্জয় রায় সহ একাধিক ক্ষেত্রে অ্যাপোলোর ভূমিকায় অসন্তুষ্ট স্বাস্থ্য দফতর। পুরোটা নিয়েই মুখ্যমন্ত্রীকে রিপোর্ট স্বাস্থ্য দফতরের প্রধান সচিবের। শুধু অ্যাপোলেই নয়। রাজ্যের রেডারে আরও ৪ বেসরকারি হাসপাতাল। মুখ্যমন্ত্রীর কড়া হঁশিয়ারির পরেও বদল হয়নি অ্যাপোলোর। সঞ্জয় রায়ের ঘটনা চোখে আঙুল দিয়ে দেখিয়ে দিল সেটাই। আর এতেই রীতিমতো ক্ষুব্ধ নবান্ন। শনিবার অ্যাপোলো কর্তাদের ডেকে পাঠান সাস্থ্য দফতরের প্রধান সচিব।অ্যাপোলো কর্তাদের সাফাইয়ে মোটেই  খুশি হননি স্বাস্থ্য কর্তারা। সঞ্জয় রায়ই প্রথম নন অ্যাপোলোর  বিরুদ্ধে ভূরি ভূরি অভিযোগ জমা পড়েছে রাজ্যের কাছে। মুখ্যমন্ত্রীর নির্দেশে সবটাই তদন্ত করেন স্বাস্থ্য কর্তারা। শনিবার মুখ্যমন্ত্রীকে রিপোর্ট দেন স্বাস্থ্য দফতরের প্রিন্সিপাল সেক্রেটারি R S শুক্লা। নবান্ন সূত্রে খবর, অ্যাপোলোর বিরুদ্ধে বেশ কিছু প্রমাণ পেয়েছে স্বাস্থ্য দফতর। বিলে অসঙ্গতি, প্রয়োজনের থেকে বেশি টেস্ট করানোর প্রমাণ মিলেছে। অনেক ক্ষেত্রের কম খরচে চিকিত্সা সম্ভব ছিল বলে দাবি। টাকার জন্য দেহ আটকে রাখারও প্রমাণ পেয়েছে সরকার। আর এই রিপোর্ট আরও কড়া হতে নির্দেশ দিয়েছেন মুখ্যমন্ত্রী। সরকারি কর্তাদের তাঁর নির্দেশ, আরও বিস্তারিত তদন্ত করুন। প্রয়োজনে FIR করুন। কাউকে ছাড়া যাবে না। আইনানুগ ব্যবস্থা নিন। বর্ধমান আর আসানসোলের  অভিযোগেও দ্রুত রিপোর্ট দেবে স্বাস্থ্য দফতর। দোষীদের ছাড়া হবে না বলেই খবর নবান্ন সূত্রে। নজরে আরও ৪। তবে রাজ্য সরকাররে রেডারে শুধু অ্যাপোলোর বেনিয়মই নয়। কলকাতার আরও ৪টি বেসরকারি হাসপতাল নিয়ে তথ্য প্রমাণ পেয়েছে স্বাস্থ্য দফতর। এদের বিরুদ্ধেও কড়া ব্যবস্থা নেওয়া হতে পারে বলে খবর নবান্ন সূত্র।